**ПРОТОКОЛ № 11**

Днес, 15.03.2021г. в гр.Пловдив, ул. „Авксентий Велешки“ № 20, се проведе заседание на Районна избирателна комисия (РИК) 16 – Пловдив. Заседанието се откри в 10:00 часа от председателя на комисията – г-н Илиан Иванов. Присъстват 14 членове на РИК 16 Пловдив, налице е изискуемия от ИК кворум за провеждане на заседанието. Отсъстват Наум Китанов, Цеца Бресковска, Мария Атанасова, Тодор Анчев, Димитър Згуров.

На 13.03.21г. под вх. №90 е постъпило писмо от г-жа Антония Топчиева относно изпращане на хартиен носител на списъци с кандидати до комисията по досиетата. На 15.03.2021г е постъпил имейл от Областна администрация относно заявка за брой бюлетини по изборни Райони. Под изх.№48 на 13.03.21г. е изпратено писмо до ЦИК относно административна преписка срещу Решение 69-НС от 09.03.2021г РИК 16. Под изх.№49 на 13.03.21г. е изпратено писмо до ЦИК относно изпращане на Решение 83-НС от 12.03.2021г РИК 16 относно допълнителен брой технически сътрудници. Под изх. №50 на 13.03.21г. е изпратено писмо до ЦИК относно административна преписка във връзка с постъпила жалба против Решение 69-НС от 09.03.2021г. РИК 16. Под изх.№51 на 13.03.21г. е изпратено писмо до Антония Топчиева относно списък на лица регистрирано от РИК 16 за участие за в избори за НС (на хартиен носител и по куриер). Под изх.№52 на 14.03.21г. е изпратено писмо до Областен управител относно обучение на членовете на СИК/ПСИК. На 12.03.21г. с вх. №8 е постъпила жалба от Калин Милчев относно поставяне на агитационни материали на нерегламентирано място.

Последен номер на решение-87-НС

|  |  |  |
| --- | --- | --- |
| **№** | **Материали за заседанието:** | **Член на РИК** |
| 1. | Одобряване на графичния файл с образец на бюлетината и одобряване на тиража на бюлетините за отпечатване в Шестнадесети изборен район – Пловдив | КС |
| 2. | Разглеждане на жалба от „БСП“ относно поставяне на агитационни материали на нерегламентирано място  | КС |
| 3. | Разни | ИИ  |

 Дневният ред се прие от РИК 16 – Пловдив с пълно мнозинство от присъстващите с 14 гласа „ЗА”.

**По т.1** от дневния ред докладва Калоян Сухоруков–член на РИК 16 Пловдив, като резултатите са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Радина Бойчева Петрова  | ЗА |
| 3. | Николай Стойчев  | ЗА |
| 4. | Манка Васкова Бабаджанова | ЗА |
| 5. | Гергана Лъвова Костадинова | ЗА |
| 6. | Мария Христова Атанасова | отсъства |
| 7. | Калоян Николаев Сухоруков | ЗА |
| 8. | Анастасия Ангелова Маташева | ЗА |
| 9. | Николай Георгиев Чунчуков | ЗА |
| 10. | Тодор Георгиев Анчев | отсъства |
| 11. | Владимир Петров Докторов | ЗА |
| 12. | Наум Китанов Китанов | отсъства |
| 13. | Цеца Пенчева Бресковска | отсъства |
| 14. | Райна Емилова Бонева | ЗА |
| 15. | Антон Костадинов Вътов | ЗА |
| 16. | Сюрия Юсуф Дене | ЗА |
| 17. | Заприн Господинов Динев | ЗА |
| 18. | Силвия Славчева Петрова | ЗА |
| 19. | Димитър Василев Згуров | отсъства |

**В резултат на гласуването с пълно мнозинство от присъстващите с 14 гласа „ЗА” и на основание чл. 70, във връзка с чл.72, ал. 1, т. 29 от Изборния кодекс РИК 16 – МИР ПЛОВДИВ взе следното:**

**РЕШЕНИЕ
№ 88-НС
Пловдив Град, 15.03.2021**

ОТНОСНО: Одобряване на графичния файл с образец на бюлетината за Шестнадесети изборен район - Пловдив и одобряване на тиража на бюлетините за отпечатване в Шестнадесети изборен район – Пловдив за произвеждането на избори за народни представители на 04.04.2021г.

На 12.03.2021г., в РИК 16 Пловдив постъпи писмо от ЦИК с изх.№ НС-15-147/12.03.2021г., с което на всички РИК е указано да се стартира процедурата по одобряване на графичния файл на предпечатния образец на бюлетината за гласуване в изборите за народни представители на 04.04.2021г. в съответния изборен район. В писмото е наличен и линк към графичния файл с образец на бюлетината за 16 МИР, Пловдив – град за произвеждането на избори за народни представители на 04.04.2021 г.

Предвид горното, както и  на основание на чл. 70, ал.4 във връзка с чл.72, ал.1, т.1,  Решение № 2134-НС от 25.02.2021 г. на ЦИК, писмо с изх. № НС-15-147/12.03.2021г. на ЦИК и писмо с  вх. № 54/05.03.2021 год., получено от Секретаря на Община Пловдив, Районната избирателна комисия 16 - Пловдив,

**РЕШИ:**

1. ОДОБРЯВА графичния файл с предпечатния образец на бюлетината за гласуване в  изборите за народни представители на дата 04.04.2021 год., за Шестнадесети изборен район - Пловдив. Образецът на бюлетината, съдържащ имената и подписите на присъстващите членове на РИК 16 – Пловдив, да се приложи като неразделна част от настоящото решение.

2. ОТХВЪРЛЯ предложения тираж 310 000 хиляди (триста и десет хиляди), посочен в електронната система за управление на бюлетини за избори за народни представители.

2. УТВЪРЖДАВА тиража на бюлетините за Шестнадесети изборен район - Пловдив в размер на 339 500 (триста тридесет и девет и петстотин хиляди) броя – съгласно писмо с вх. № 54/05.03.2021 год., получено от Секретаря на Община Пловдив.

Настоящото решение подлежи на обжалване пред Централна избирателна комисия в три дневен срок от неговото обявяване.

**По т.2** от дневния ред докладва Калоян Сухоруков–член на РИК 16 Пловдив, като резултатите са както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Радина Бойчева Петрова  | ЗА |
| 3. | Николай Стойчев  | ЗА |
| 4. | Манка Васкова Бабаджанова | отсъства |
| 5. | Гергана Лъвова Костадинова | ЗА |
| 6. | Мария Христова Атанасова | отсъства |
| 7. | Калоян Николаев Сухоруков | ЗА |
| 8. | Анастасия Ангелова Маташева | ЗА |
| 9. | Николай Георгиев Чунчуков | ЗА |
| 10. | Тодор Георгиев Анчев | отсъства |
| 11. | Владимир Петров Докторов | против |
| 12. | Наум Китанов Китанов | ЗА |
| 13. | Цеца Пенчева Бресковска | ЗА |
| 14. | Райна Емилова Бонева | ЗА |
| 15. | Антон Костадинов Вътов | ЗА |
| 16. | Сюрия Юсуф Дене | ЗА |
| 17. | Заприн Господинов Динев | ЗА |
| 18. | Силвия Славчева Петрова | отсъства |
| 19. | Димитър Василев Згуров | ЗА |

**В резултат на гласуването с пълно мнозинство от присъстващите с 13 гласа „ЗА” и 1 глас ,,против‘‘, и на основание на чл. 72, ал.1, т.4** **от Изборния кодекс РИК 16 – МИР ПЛОВДИВ взе следното:**

**РЕШЕНИЕ
№ 89-НС
Пловдив Град, 15.03.2021**

ОТНОСНО: Жалба от Калин Милчев, представител на Коалиция ,,БСП ЗА БЪЛГАРИЯ‘‘ за нерегламентирано разположени агитационни материали на ПП „ВМРО-БНД”.

С вх. № 8/13.03.2021г. в Регистъра на жалбите и сигналите на РИК 16 е постъпила жалба от господин Калин Иванов Милчев, представител на коалиция „БСП за България“, в която твърди, че на 12.03.2021г. на кръстовището на улиците „Богомил“ и „Лев Толстой“, район „Източен“, са поставени агитационни материали на ПП „ВМРО-БНД“ на места, попадащи извън определените такива със Заповед № 21 ОА 625/26.02.2021г. на кмета на Община Пловдив. Настоява се за извършване на проверка и премахване на същите. Към сигнала са приложени и два броя цветни снимки.

След постъпване на жалбата, ръководителят на работната група по разглеждане на постъпилите жалби и сигнали, съгласно Решение № 6-НС/16.02.2021г. на РИК 16 заедно с един от членовете на комисията Николай Стойчев са извършили проверка на посоченото в жалбата място на 13.03.2021г. в 16:00 часа и са констатирали следното:

На кръстовището на улиците „Богомил“ и „Лев Толстой“ в район „Източен“ на мястото, посочено в жалбата се вижда, че са налице остатъци от премахнати агитационни материали, но в такъв вид, от който не може да бъде определено в полза на коя политическа партия или коалиция от партии са поставени. Установява се, че действително мястото не попада в обхвата на Заповед № 21 ОА 625/26.02.2021г., изменена и допълнена със Заповед № 21 ОА 719/11.03.2021 г. на кмета на Община Пловдив.

С оглед гореизложеното, на основание чл. 72, ал. 1, т. 20 от ИК, РИК 16 – ПЛОВДИВ,

**РЕШИ:**

**ОСТАВЯ БЕЗ УВАЖЕНИЕ** жалба с вх. № 8/13.03.2021г. от Калин Милчев за нерегламентирано разположени агитационни материали на ПП „ВМРО-БНД”.

Настоящото решение може да бъде оспорено пред ЦИК в 3 (три) дневен срок от обявяването му по реда на чл. 73 от ИК.

Председател: Илиан Руменов Иванов

Секретар: Манка Васкова Бабаджанова

**По т.3** от дневния ред се разискаха въпроси, които не изискват вземането на решения.

Поради изчерпване на дневния ред Заседанието бе закрито в 10:20 часа.

Председател:……………………….

Илиан Руменов Иванов

Секретар:……………………………
 Манка Васкова Бабаджанова